รายการอาหาร : เครื่องดื่ม/กาแฟ/เบเกอรี่/อาหาร

เวลาเปิดบริการ : ทุกวันเวลา 10.00-22.00 น.
 

ที่ตั้งร้าน     :      53 ซอยเอกมัย 12 ถนนสุขุมวิท วัฒนา คลองตันเหนือ กทม. 10110
 
การเดินทาง :      ร้านตั้งอยู่ซอยเอกมัย12 (ถ้าเข้าเอกมัย หรือ BTS E7) หรือถ้าเข้าทางคลองตัน (พระโขนง BTS E8) ก็เลี้ยวซ้ายเข้าซอยปรีดีพนมยงค์ 31 ได้เลย ร้านจะอยู่ทางขวามือค่ะ
ที่จอดรถ :​- ที่จอดบริการได้อย่างเพียงพอกับจำนวนลุกค้า จอดฟรี 3 ชั่วโมง
- มีคนดูแลจึงไม่ต้องกังวลเรื่องความปลอดภัย
 
 
การบริการ:           - พนักงานจำนวนมาก บริการได้อย่างทั่วถึง
                             - คิดค่าบริการ Wifi 400 นาที คิด 40 บาท
 
 
ราคา (ของหวาน) - ประมาณ 200 บาท/คน
 
 
***คิดว่าข้อนี้เป็นข้อเสียของที่นี่เลยค่ะ เพราะในราคาอาหารและเบเกอรี่ในราคาดับนี้ซึ่งปกติก็ถือว่าค่อนข้างแพงอยู่แล้ว แต่ทางร้านไม่มี wifi ไว้ให้บริการฟรี ถ้ามีการบริการด้านนี้เพิ่มเข้ามา คิดว่านี่เป็นอีกสถานที่อีกแห่งที่เหมาะสำหรับคนที่ต้องการหาที่นั่งทำงาน ***
 
 
ช่วงนี้มาเอกมัยอยู่บ่อยๆ หลังๆมีทั้งร้านอาหาร ร้านขนมหลายร้านเริ่มมาเปิดในซอยเยอะขึ้น ทำให้เรามีตัวเลือกมากยิ่งขึ้น มีร้านนั่งชิลเก๋ๆมากมาย แต่ที่จะพูดถึงก็ร้านเดิมร้านนี้กับ vanilla CAFE’  อากาศเย็นๆ กลิ่นของลมฝนกำลังจะมาแล้ว เย็นวันเสาร์แบบนี้เราได้มาแวะพักผ่อนคลายในร้านที่นี่มีเครื่องดื่มและอาหารมากมายโดยเฉพาะกาแฟชั้นดีและขนมหวาน  เข้ามานั่งพักรับความเย็นฉ่ำ หรือจะสังสรรค์กับเพื่อนก็ดีไม่น้อยเลยนะร้านกาแฟขนาดกลางๆ น่ารักและอบอุ่นนี้ ลักษณะตัวร้านนั้นคิดว่าน่าจะเป็นบ้านหลังเก่า ที่เป็นพื้นไม้และเฟอร์นิเจอต่างๆก็ทำจากไม้ทั้งสิ้น มีทั้งหมดสามชั้น ตกแต่งสไตล์แบบอิตาเลี่ยนผสมผสานกับสไตล์แบบญี่ปุ่น  ก็น่ารักไปอีกแบบค่ะ นอกจากนี้ยังมีมุมให้เลือกนั่งหลายมุม ไม่ว่าจะเป็นมุมกระจกซึ่งเหมาะสำหรับมากันเป็นกลุ่ม จะมีอีกด้านยังมีหนังสือการ์ตูนญี่ปุ่นสำหรับผู้ที่ชื่นชอบหรือชาวต่างชาติ พัดลมโบราณ โคมไฟประดับบ้านและอย่างอื่นอีกเยอะแยะมากมายให้คุณเลือกชม
 
 
ยังไม่เคยได้ลองอาหารคาวเลย มากินแต่ของหวานอยู่อย่างเดียว ว่าแล้วก็มาชมดีกว่าว่าวันนี้มีเมนูใดมานำเสนอ นั่นคือเมนู เครปนูเทลล่ากล้วย (ราคา 120 บาท) นี่เอง รสชาติหอมหวาน (คำเตือน!!หวานมาก) ถ้าใครที่ไม่ชอบหวานไม่ควรสั่งนะค่ะ
นูเทลล่าเข้มข้นราดลงบนเครปทานกับกล้วย เมนูนี้ ห้ามพลาดเด็ดขาดเลยค่ะ ตามด้วยการจิบกาแฟคาปูชิโน่  (ราคา 95    บาท) ไปพร้อมๆกันด้วยช่วยเพิ่มความหวานอร่อยเข้าไปอีก กาแฟที่นี่คัดเฉพาะวัตถุดิบที่มีคุณภาพ คั่วในอุณภูมิพอเหมาะ จึงทำให้รสชาติของกาแฟกลมกล่อมหอมยั่วใจคนรักกาแฟ